
1.Φιλοσοφία: Το Πρώτο Μοντέλο του Είδους στην Μικρομεσαία Premium Κατηγορία.

· Σταθερή επέκταση της οικογένειας BMW X.

· Μοναδική ευελιξία και απόδοση έναντι του ανταγωνισμού.

· Κορυφαίος straight-six κινητήρας.

«Όπως όλα τα μοντέλα BMW X, η BMW X1 σηματοδοτεί μία νέα είσοδο σε μία νέα, άριστα προσδιορισμένη κατηγορία της αγοράς».

Dr. Klaus Draeger, Μέλος Δ.Σ. της BMW AG.

Ένα από τα χαρακτηριστικά πλεονεκτήματα όλων των μοντέλων BMW X είναι η ικανότητά τους να κατακτούν ‘νέα εδάφη’. Αυτό αφορά όχι μόνο τις επαναστατικές, παντός εδάφους τεχνολογίες τους, αλλά και για την ισχυρή παρουσία τους σε διεθνείς αυτοκινητιστικές αγορές.

Παρουσιάζοντας την BMW X5 πριν από δέκα χρόνια, η BMW για πρώτη φορά καθιέρωσε μία νέα φιλοσοφία αυτοκινήτου. Μερικά χρόνια αργότερα, η  BMW μετέφερε με επιτυχία τη φιλοσοφία SAV (Sports Activity Vehicle) σε μία άλλη κατηγορία.

Η BMW X6, το παγκοσμίως πρώτο μοντέλο Sports Activity Coupé, είναι εξίσου μοναδική. Η BMW εντυπωσιάζει και πάλι σαν γνήσια πρωτοπόρος, με την είσοδο της BMW X1 στη μικρομεσαία κατηγορία, του πρώτου premium μοντέλου του είδους. Η BMW X1 προσφέρει μία νέα ερμηνεία της Γνήσιας Οδηγικής Απόλαυσης BMW και σε αυτή την κατηγορία. Το νεαρότερο μέλος της οικογένειας BMW X ξεχωρίζει για το πολυμορφικό σπορ στυλ και την ανώτερη ευελιξία του στην κυκλοφορία της πόλης και όχι μόνο. Με μία ανώτερη τεχνολογία μετάδοσης που περιλαμβάνει το ευφυές AWD σύστημα BMW xDrive και με το μοντέρνο και μεταβλητό εσωτερικό της, η BMW X1 είναι ιδανική για ευέλικτα και συναρπαστικά ταξίδια.

Μοντέλα BMW X: ηγούνται του ανταγωνισμού επί μία δεκαετία.

Με την επινόηση του Sports Activity Vehicle (SAV), η BMW καθιέρωσε με επιτυχία μία νέα, καινοτόμο κατηγορία στην αγορά που λανσάρει νέες τάσεις. Η BMW X5 παρουσιάστηκε το 1999 και χάρη στη γοητεία και το δυναμισμό της, κατέκτησε άμεσα μία εξαιρετική θέση έναντι των ανταγωνιστών της. Η νέα έκδοση της BMW X5 έχει δώσει περαιτέρω έμφαση στην ανώτερη δυναμική συμπεριφορά σε μία κατηγορία που τώρα γνωρίζει μεγαλύτερο ανταγωνισμό. Κατά συνέπεια, η μεγάλη επιτυχία της BMW X5 αποδεικνύει σαφώς ότι τα σπορ οδηγικά χαρακτηριστικά παίζουν σημαντικό ρόλο και σ’ αυτή την κατηγορία.

Η BMW X3 ήταν, ομοίως, το πρώτο premium αυτοκίνητο που ήρθε να πλαισιώσει μία κατηγορία έχοντας απέναντί του έναν ευρύτερο ανταγωνισμό. Χάρη στην υποδειγματική ευελιξία, την ευφυή τεχνολογία BMW xDrive all-wheel-drive, τους ισχυρούς και αποδοτικούς κινητήρες και με την ποιότητα και τα χαρακτηριστικά ενός premium μοντέλου, η BMW X3 γρήγορα έγινε δημιουργός τάσης και best seller, με πωλήσεις που ξεπέρασαν τις 500.000 μονάδες σε ένα χρόνο, επιβεβαιώνοντας τη συνεχιζόμενη επιτυχία της BMW X3.

Η BMW X6 λανσαρίστηκε το 2008 σαν ένα ακόμα μέλος της οικογένειας BMW X, με μία καινοτόμο φιλοσοφία που προβάλλει τη δυναμική της μέσα από το στυλ και την τελειότητα. Πράγματι, η BMW Sports Activity Coupé υιοθετεί καινοτόμες τεχνολογίες μετάδοσης και ανάρτησης, δίνοντας στις δυναμικές αρετές ενός μοντέλου BMW X μία εντελώς νέα διάσταση. Σημαντικά χαρακτηριστικά είναι το σύστημα Dynamic Performance Control, μοναδικό σε όλο τον κόσμο και ο οκτακύλινδρος κινητήρας με Τεχνολογία BMW TwinPower Turbo και High Precision Injection που παρουσιάζεται για πρώτη φορά στη BMW X6.

BMW X1: εγκαινιάζει νέα πρότυπα οδηγικής απόλαυσης στη μικρομεσαία premium κατηγορία.

Η BMW X1 εγκαινιάζει τώρα νέα πρότυπα οδηγικής απόλαυσης στη μικρομεσαία premium κατηγορία ως το τέταρτο μοντέλο της οικογένειας BMW X. Είναι η σύγχρονη απάντηση στις σημερινές, μεγαλύτερες απαιτήσεις για ένα αυτοκίνητο, το οποίο πρέπει να προσφέρει το μέγιστο των δυνατοτήτων του σε σπορ και ελεύθερου χρόνου δραστηριότητες, προβάλλοντας ένα νέο lifestyle. Η BMW X1 επεκτείνει τη γκάμα μοντέλων BMW X, με μία καινοτόμο φιλοσοφία και με μία νέα ερμηνεία της παροιμιώδους, Γνήσιας Οδηγικής Απόλαυσης BMW. Ένας straight-six στην κορυφή της γκάμας και τρεις κινητήρες diesel διασφαλίζουν οδηγική απόλαυση υψηλών προδιαγραφών σε όλα τα επίπεδα. Χάρη στη φιλοσοφία BMW EfficientDynamics, ο προηγμένος κινητήρας προσφέρει επίσης την καλύτερη δυνατή ισορροπία επιδόσεων και οικονομίας καυσίμου στην κατηγορία. Συγκεκριμένα, η BMW X1 sDrive18d με μέση κατανάλωση 5.2 litres/100 km και εκπομπές CO2 136 grams / km δημιουργεί ένα νέο σημείο αναφοράς στην αγορά, αποδεικνύοντας ότι ανώτερη απόδοση και καινοτόμες τεχνολογίες μπορούν να συνδυαστούν και σ’ αυτή την κατηγορία.

Για μία φορά ακόμα, η BMW αναλαμβάνει γίνεται πρωτοπόρος χάρη στην καινοτόμο δύναμη και αίσθηση ασφάλειας που προσφέρει σε πολλές κατηγορίες πελατών με διαφορετικές ανάγκες. «Όπως όλα τα μοντέλα BMW X, η BMW X1 συμβολίζει την επαναστατική μας πρόταση σε μία νέα και με σαφήνεια προσδιορισμένη κατηγορία της αγοράς» σχολιάζει ο Dr. Klaus Draeger, Μέλος Δ.Σ. στον τομέα Εξέλιξης της BMW AG.

2. Σχεδίαση: Πολυμορφική, Σπορ και Γεμάτη Χάρη.

Σπορ εμφάνιση με επιμηκυμένες αναλογίες, τυπικό στοιχείο της μάρκας.
• Τυπικά χαρακτηριστικά ενός μοντέλου BMW X.

• Ευρύχωρο εσωτερικό με έντονα, φυσικά χρώματα.

«Σχεδιαστικά, η BMW X1 ενσαρκώνει ένα νεανικό πνεύμα, εκφράζοντας καθαρά τις άνετες επιδόσεις και την ευελιξία που χαρακτηρίζουν όλα τα μοντέλα BMW X». 

Adrian van Hooydonk, Επικεφαλής Σχεδίασης του BMW Group. 

Υποδειγματική ευελιξία και πολυμορφικό σπορ στυλ, είναι οι λέξεις που περιγράφουν τις οδηγικές αρετές μιας BMW X1. Και τα χαρακτηριστικά αυτά προέρχονται σαφώς από τη σχεδίαση του αυτοκινήτου, ενώ η δυναμική κομψότητα εναρμονίζεται άριστα με την άμεση λειτουργικότητα. Το εμπρός πλαϊνό και πίσω τμήμα ρέουν ομαλά το ένα μέσα στο άλλο, με εντυπωσιακές γραμμές να συνδέουν καλαίσθητα τα διάφορα στοιχεία του αμαξώματος. 

Με μήκος 4,45 m, το πεντάθυρο ξεχωρίζει από κάθε οπτική γωνία, σαν ένα γνήσιο μοντέλο BMW X, παρά το γεγονός ότι οι διαστάσεις του αμαξώματος είναι μικρότερες από των  BMW X6, BMW X5, και BMW X3. Οι τετραγωνισμένοι θόλοι των τροχών, οι εντυπωσιακές επιφάνειες και η κάθετη μάσκα BMW συμβολίζουν τη στιβαρότητα του νέου μοντέλου. Μεταξύ των στοιχείων που αποτελούν τυπικά χαρακτηριστικά BMW X είναι η μεγαλύτερη απόσταση από το έδαφος και οι κομψές ποδιές προστασίας στο κάτω τμήμα, ιδανικά για διαδρομές σε συνθήκες εκτός δρόμου. Τέλος, οι προαιρετικές ράγες οροφής τονίζουν την υψηλή λειτουργικότητα του αυτοκινήτου.

Επιμηκυμένες αναλογίες τονίζουν το σπορ χαρακτήρα της BMW X1.

Με το μακρύ καπό κινητήρα, τον κοντό εμπρός πρόβολο, το μακρύ μεταξόνιο των 2,76 m και το χαμηλωμένο πίσω παρμπρίζ, η BMW X1 αποδεικνύει το σπορ χαρακτήρα της και μόνο μέσα από τις επιμηκυμένες αναλογίες της. Ο σπορ χαρακτήρας δημιουργείται επίσης από τις έξοχες αεροδυναμικές αρετές του νέου μοντέλου, που επιτυγχάνει συντελεστή αεροδυναμικής 0.32 στις BMW X1 sDrive20d, BMW X1 xDrive18d, και BMW X1 sDrive18d.

Ο μυώδης προφυλακτήρας και η μάσκα BMW συνδυάζονται άριστα με όλα τα γύρω στοιχεία χωρίς το παραμικρό σύνδεσμο ή κενό μεταξύ τους, για μία εικόνα στιβαρότητας. 

Οι διευρυμένοι θόλοι των τροχών και το ανάγλυφο καπό με τις ακμές να ρέουν μέσα στη μάσκα χαρίζουν στη BMW X1 μία ιδιαίτερα δυναμική εμφάνιση. Οι διπλοί στρογγυλοί προβολείς – σήμα κατατεθέν της BMW - μαζί με τη σειρά φώτων που τονίζουν το πλάτος του αυτοκινήτου, δημιουργούν μία δυναμική και ‘επικεντρωμένη’ εμφάνιση. Τα τρισδιάστατα πλαίσια δίνουν έμφαση στο στυλ των προβολέων, ενώ τα φώτα ομίχλης, τοποθετημένα ψηλά και προς τα έξω, σύμφωνα με τα στιλιστικά πρότυπα BMW X ενσωματώνονται βαθειά στους προφυλακτήρες.

Όπως σε όλα τα μοντέλα BMW X, ο προφυλακτήρας που αποτελείται από δύο κομμάτια περιλαμβάνει ένα στοιχείο στο χρώμα του αμαξώματος και ένα χαμηλότερο τμήμα, από ανθεκτικό, μαύρο πλαστικό ενσωματωμένο στο προστατευτικό κάλυμμα. Οι βαμμένες επιφάνειες στο εμπρός σπόιλερ εκτείνονται προς τα έξω, οδηγώντας το βλέμμα στους τροχούς που τονίζουν τη στιβαρότητα του μοντέλου. Και κάτω από το μεγάλο αεραγωγό, ένα ασημί υποδαπέδιο κάλυμμα προστασίας (ποδιά) επιβεβαιώνει την ταυτότητα μιας BMW X.

Το προφίλ της BMW X1 χαρακτηρίζεται από τρεις εντυπωσιακές γραμμές. Η μεσαία γραμμή που ανεβαίνει απότομα στο επίπεδο των χειρολαβών μαζί με την ελαφρώς ανερχόμενη γραμμή των μαρσπιέ, δημιουργεί ένα δυναμικό, σφηνοειδές προφίλ. Ανάμεσά τους, μία τρίτη χαρακτηριστική γραμμή προσθέτει μία ξεχωριστή πινελιά μέσω της προοδευτικής ροής της, αφού αρχικά κινείται καθοδικά, μετά κινείται ελαφρώς προς τα πάνω και τέλος ανεβαίνει δυναμικά μέχρι το εμπρός τμήμα του πίσω θόλου των τροχών.  Η ίδια γραμμή συνεχίζεται στο πλαίσιο του πίσω πλαϊνού παραθύρου με τη χαρακτηριστική απότομη αλλαγή κλίσης, γνωστής ως “Hofmeister kick”, που αποτελεί στοιχείο ταυτότητας στη βάση της κολόνας C των μοντέλων BMW, για τη δημιουργία μιας ιδιαίτερα ευέλικτης και συμπαγούς εμφάνισης.

Μυώδεις θόλοι τροχών και οριζόντιες γραμμές τονίζουν το πλάτος του περίτεχνου πίσω τμήματος. Οι μεμονωμένες επιφάνειες και τα τμήματα του αμαξώματος φέρουν ομαλά, στρογγυλεμένα άκρα, ενώ τα πίσω φωτιστικά σώματα σε τυπικό σχήμα L χρησιμοποιούν κοφτές, σχεδόν ακανόνιστες γραμμές, μέσα από μία νέα ερμηνεία. Όπως οι προβολείς και το κάτω τμήμα των πλαϊνών παραθύρων, έτσι και τα πίσω φωτιστικά σώματα φέρουν ειδικό πλαίσιο στην εξωτερική πλευρά τους που αναδεικνύει τις καμπύλες τους.

Το κάτω τμήμα του πίσω προφυλακτήρα της BMW X1 είναι ένα ακόμα στοιχείο προστασίας του αυτοκινήτου, ενώ ένα ασημί υποδαπέδιο προστατευτικό κάλυμμα (ποδιά) επιβεβαιώνει τη στιβαρότητα ενός μοντέλου BMW X. 

Το προαιρετικό πακέτο X Line που διατίθεται για την BMW X1 προσδίδει μία νότα στυλ και κύρους, με ένθετα στους εμπρός και πίσω προφυλακτήρες 

στο χρώμα του αμαξώματος και στα μαρπσιέ, αλλά μια και οριζόντια βαμμένη διακοσμητική μπάρα που χωρίζει τον κάτω αεραγωγό. Προαιρετικά, διατίθενται ράγες οροφής, σε ειδική ασημί ή μαύρη ματ απόχρωση σε συνδυασμό με το BMW X Line.

Εσωτερικό: προηγμένο, μοντέρνο, λειτουργικό, ευρύχωρο.

Στιλιστικά στοιχεία γεμάτα δύναμη, πληθωρικές επιφάνειες και δυναμικές γραμμές χαρίζουν στο εσωτερικό της BMW X1 μία αληθινά σπορ, νεανική εμφάνιση. Το ταμπλό οργάνων υποδιαιρείται με οριζόντιες γραμμές που δημιουργούν μία ξεχωριστή δομή, η οποία συνεχίζεται στην επενδύσεις θυρών, και τονίζοντας το πλάτος του αυτοκινήτου, επιτείνει την αίσθηση ευρυχωρίας. 
Η Οθόνη Ελέγχου στο προαιρετικό σύστημα ελέγχου iDrive φέρει επίσης πρωτοποριακό φινίρισμα, ώστε να ενσωματώνεται αρμονικά στο ταμπλό με νέο, καινοτόμο στυλ.

όπως σε όλα τα μοντέλα BMW X, έτσι και στην BMW Χ1, η υπερυψωμένη θέση των καθισμάτων διασφαλίζει άνετη πρόσβαση στο αυτοκίνητο, χαρίζοντας στον οδηγό βελτιστοποιημένη σφαιρική ορατότητα των συνθηκών οδικής κυκλοφορίας, όπως και την αίσθηση υπεροχής στο τιμόνι. Αυτή η αίσθηση επιτείνεται όταν ο οδηγός κοιτάζει πάνω από το ταμπλό που είναι στραμμένο ελαφρώς προς τα εμπρός.

Χαρακτηριστικά στοιχεία είναι η ασύμμετρη σχεδίαση της κεντρικής κονσόλας και του ταμπλό γύρω από το cockpit και το σχήμα της κεντρικής κονσόλας που διαχωρίζει με σαφήνεια τις περιοχές του οδηγού και του συνοδηγού. Το ελαφρώς υψηλότερο πλαϊνό πάνελ στην πλευρά του συνοδηγού τονίζει αυτή τη δομή και διάταξη του επιλογέα, καθώς και το σύστημα ελέγχου iDrive που είναι ειδικά προσαρμοσμένο στις ανάγκες του οδηγού.

Τα χειριστήρια για τον κλιματισμό και το ηχοσύστημα είναι ελαφρώς κεκλιμένα προς τον οδηγό, ενώ μία διακοσμητική μπάρα, σε αντίθετη απόχρωση που ξεκινά από το κάτω τμήμα του ταμπλό, πλαισιώνει τον πίνακα οργάνων. Με τον τρόπο αυτόν, το βλέμμα του οδηγού  καθοδηγείται με ασφάλεια και αξιοπιστία στο δρόμο. Τέλος, το μπουτόν Start/Stop είναι τοποθετημένο στην εσωτερική πλευρά της μπάρας, απέναντι από τον οδηγό.

Η BMW X1 διατίθεται σε επτά εξωτερικές αποχρώσεις. Το εσωτερικό, βάφεται σε δυναμικές και φυσικές αποχρώσεις, ενώ το πλούσιο χρωματολόγιο προσφέρει στον πελάτη τη δυνατότητα να εξατομικεύσει το όχημά του σύμφωνα με το προσωπικό του στυλ. Εναλλακτικά, αντί της ταπετσαρίας καθισμάτων από ύφασμα Elektra, διατίθεται η υφασμάτινη Median με σπορ ρίγες και η δερμάτινη Nevada. Τέλος, υπάρχουν επτά εξωτερικά χρώματα και πέντε εκδόσεις εξοπλισμού, κάθε μία από τις οποίες προβάλλει τη σπορ, μοντέρνα, εξωστρεφή ή κομψή πλευρά του αυτοκινήτου.

Η BMW X1 διατίθεται επίσης σε έκδοση Cool Elegance που περιλαμβάνει χαρακτηριστικά όπως σπορ καθίσματα με δερμάτινη ταπετσαρία σε απόχρωση Oyster και μαύρες/κίτρινες ραφές στις πλάτες, καθώς και ένθετα διακοσμητικά από ξύλο σε Bright Wave. Στην περίπτωση αυτή, το κάτω τμήμα του ταμπλό και η κεντρική κονσόλα έχουν επίσης την αποκλειστική απόχρωση Oyster της BMW. 

3. Οδηγική Εμπειρία: Ευελιξία Απλά Συναρπαστική, Ανεξαρτήτως Διαδρομής.

· Το xDrive κάνει το ντεμπούτο του στη μικρομεσαία κατηγορία.

· Μεταβλητή κατανομή κινητήριας ισχύος για ακόμα μεγαλύτερη ευελιξία στις στροφές. 

· Βασικές εκδόσεις με πίσω κίνηση, σύμφωνα με τα πρότυπα BMW.

«Η BMW X1 αποδεικνύει πειστικότατα πόση οδηγική απόλαυση μπορεί να προσφέρει ένα αυτοκίνητο στη μικρομεσαία κατηγορία».

Heinz Krusche, Επικεφαλής Αξιολόγησης Δυναμικής Συμπεριφοράς

Για πρώτη φορά, η BMW X1 φέρνει τη Γνήσια Οδηγική Απόλαυση των μοντέλων BMW X στη μικρομεσαία κατηγορία. Η μοναδική οδηγική εμπειρία προέρχεται από το συνδυασμό ισχυρών κινητήρων και της προηγμένης τεχνολογίας ανάρτησης που, εκτός από την προηγμένη διάταξη εμπρός και πίσω άξονα, περιλαμβάνει ακριβές σύστημα διεύθυνσης χωρίς αντιδράσεις από το σύστημα μετάδοσης και πανίσχυρα φρένα.

Η άριστα ισορροπημένη κατανομή φορτίου άξονα ομοίως συμβάλλει στην ευέλικτη συμπεριφορά της BMW X1, η οποία χαρακτηρίζεται κυρίως από συναρπαστικές σπορ δυνατότητες στυλ BMW X, χάρη στην υπερυψωμένη θέση των καθισμάτων.

Η άριστη μεταφορά κινητήριας ισχύος στο δρόμο είναι διασφαλισμένη σε όλες τις συνθήκες, ακόμα και εκτός δρόμου, χάρη στο AWD σύστημα xDrive της BMW. Η μόνιμη, ηλεκτρονικά ελεγχόμενη τετρακίνηση προάγει αφενός τη δυναμική συμπεριφορά της BMW X1, αφετέρου την οδηγική ευστάθεια και την πρόσφυση του αυτοκινήτου. Στις δύο οικονομικές βασικές εκδόσεις, BMW X1 sDrive20d και BMW X1 sDrive18d, η κινητήρια ισχύς μεταδίδεται αποκλειστικά στους πίσω τροχούς, χαρίζοντας στον οδηγό της μικρομεσαίας κατηγορίας τη γνώριμη διάσταση οδηγικής απόλαυσης BMW.

Ανεξαρτήτως του είδους μετάδοσης ισχύος, όλες οι εκδόσεις της BMW X1 φέρουν DSC Dynamic Stability Control με DTC Dynamic Traction Control.

Ανώτερη ευελιξία, χάρη στην προηγμένη τεχνολογία ανάρτησης και τη στιβαρή δομή αμαξώματος.

Η οδηγική συμπεριφορά της BMW X1 συνδυάζει ανώτερη ευελιξία, ακρίβεια και υπεροχή σε όλες τις συνθήκες. Αυτό οφείλεται στην προηγμένη τεχνολογία ανάρτησης και στη στιβαρή δομή του αμαξώματος. 

Μπροστά, τα AWD μοντέλα υιοθετούν ανάρτηση διπλών συνδέσμων με μπάρα αντιστάθμισης φορτίων, ενώ η BMW X1 sDrive20d και η BMW X1 sDrive18d φέρουν ανάρτηση διπλών συνδέσμων με μπάρα σύνδεσης. Σε συνδυασμό με τον πίσω άξονα πέντε συνδέσμων που υπάρχει σε όλα τα μοντέλα, διασφαλίζεται άριστη ισορροπία σπορ επιδόσεων και οδηγικής άνεσης.

Η υδραυλική κρεμαγιέρα του συστήματος διεύθυνσης περιλαμβάνει υποβοήθηση υψηλής ακρίβειας. Το Servotronic που αντιδρά ανάλογα με την ταχύτητα διατίθεται προαιρετικά σε όλα τα μοντέλα AWD, επιτρέπει την ακόμα πιο ομαλή και άνετη οδηγική συμπεριφορά. 

Τα ισχυρά φρένα της BMW X1 διασφαλίζουν υποδειγματική ισχύ πέδησης σε όλες τις συνθήκες. Ανάλογα με την έκδοση κινητήρα, τα δισκόφρενα και στους τέσσερις τροχούς διατίθενται σε διάφορες διαστάσεις και, ανάλογα με το μοντέλο, φέρουν πλευστές ή σταθερές δαγκάνες μπροστά. 

Όλα τα μοντέλα της BMW X1 διατίθενται στάνταρ με ζάντες 17 ιντσών από ατσάλι ή αλουμίνιο, στάνταρ. Ένα ακόμα στάνταρ χαρακτηριστικό είναι ο δείκτης απώλειας πίεσης ελαστικού (Tyre Defect Indicator), ενώ με τα προαιρετικά ελαστικά runflat, η οδήγηση μπορεί να συνεχιστεί μέχρι το πλησιέστερο συνεργείο ακόμα και μετά από πλήρη απώλεια πίεσης. 

Ευφυές σύστημα AWD για πρώτη φορά στη μικρομεσαία κατηγορία.

Η μεταβλητή κατανομή κινητήριας ισχύος μεταξύ εμπρός και πίσω τροχών μέσω της τεχνολογίας BMW xDrive all-wheel-drive αυξάνει την ευελιξία της BMW X1 και διασφαλίζει ανώτερη πρόσφυση σε ανώμαλες επιφάνειες. Χάρη στα έξοχα χαρακτηριστικά αυτής της τεχνολογίας αιχμής, η BMW είναι η παγκοσμίως πιο επιτυχημένη κατασκευάστρια οχημάτων AWD στην premium κατηγορία. Η BMW X1 είναι το πρώτο αυτοκίνητο της μικρομεσαίας κατηγορίας που προσφέρει ένα τόσο ευφυές σύστημα all-wheel drive, με το xDrive να κατανέμει τις κινητήριες δυνάμεις κατάλληλα, και σε απόλυτα ακριβείς αναλογίες στον άξονα με την καλύτερη πρόσφυση, μέσω ενός διαχωριστή ισχύος με ηλεκτρονικά ελεγχόμενο πολύδισκο συμπλέκτη.
Το All-wheel drive συνδέεται με το DSC Dynamic Stability Control και το σύστημα διαχείρισης του κινητήρα και στην BMW X1, με ειδικούς αισθητήρες στους τροχούς που ανιχνεύουν άμεσα ακόμα και την παραμικρή τάση ολίσθησης. Επομένως, μέσα σε κλάσματα του δευτερολέπτου, το σύστημα μπορεί να μεταβάλλει την κατανομή ισχύος πριν καν ο τροχός αρχίσει να σπινάρει, εξουδετερώνοντας αποτελεσματικά και έγκαιρα ακόμα και την παραμικρή τάση για υπερστροφή ή υποστροφή. 

Στις στροφές, παρέχεται περισσότερη κινητήρια ισχύς στον πίσω άξονα, με στόχο την αυξημένη ευελιξία του αυτοκινήτου και την αποφυγή υποστροφής. Μετά την έξοδο από τη στροφή, το BMW xDrive επανέρχεται άμεσα στο βασικό του σετάρισμα, με στόχο τη βέλτιστη μεταφορά ελκτικής ισχύος. 

Ακόμα και κάτω από τις πιο απαιτητικές συνθήκες, η κατανομή κινητήριας ισχύος μέσω του xDrive διασφαλίζει πάντα βέλτιστη οδηγική ευστάθεια. Μόνον όταν η κατάλληλη αλλαγή στην κατανομή κινητήριας ισχύος δεν είναι πλέον αρκετή, το DSC παρεμβαίνει για αποκατάσταση της οδηγικής ευστάθειας, φρενάροντας ατομικά κάθε τροχό και μειώνοντας ανάλογα την κινητήρια ισχύ. 

Το DSC Dynamic Stability Control στη BMW X1 περιλαμβάνει, εκτός από τις λειτουργίες ABS, Dynamic Brake Control και CBC Cornering Brake Control, και δυναμικό έλεγχο πρόσφυσης - DTC Dynamic Traction Control. Αυτή η τελευταία λειτουργία ανεβάζει τα όρια επέμβασης του συστήματος ελέγχου ευστάθειας, διευκολύνοντας τον οδηγό να ξεκινήσει στο χιόνι και στην άμμο με τους τροχούς να σπινάρουν ελαφρά. Στη BMW X1 xDrive28i, το DSC πλαισιώνεται

 από λειτουργίες όπως Dry Braking (Στέγνωμα Φρένων) στο βρεγμένο, Fading Compensation (Αντιστάθμιση Κόπωσης) και Start-Off Assistant (Υποστήριξη Εκκίνησης). 

Μέσω των δικτυωμένων ηλεκτρονικών συστημάτων ελέγχου του xDrive, ο Έλεγχος Επιδόσεων - Performance Control που διατίθεται προαιρετικά σε συνδυασμό με σπορ σετάρισμα (ομοίως προαιρετικό), επιτρέπει ακόμα μεγαλύτερη ακρίβεια στην πίεση πέδησης σε όλες τις τετρακίνητες εκδόσεις της BMW X1 και διατηρεί μία ανώτερη ισορροπία κατανομής ροπής, αντισταθμίζοντας αποτελεσματικά ακόμα και την παραμικρή τάση υποστροφής σε ολισθηρές επιφάνειες και πολύ δυναμικές στροφές. Μόλις οι εμπρός τροχοί αρχίσουν να ολισθαίνουν προς το εξωτερικό μιας στροφής, ο εσωτερικός πίσω τροχός επιβραδύνει ανάλογα μέσω της παρέμβασης του DSC, ενώ η οποιαδήποτε μείωση της επιτάχυνσης αντισταθμίζεται από μία αύξηση της ισχύος που κατανέμεται στους τροχούς. 

BMW X1 sDrive20d και BMW X1 sDrive 18d με πίσω κίνηση σε αντιπροσωπευτικό στυλ BMW.

Τόσο η μονάδα 190 kW/258 hp straight-six όσο και ο τετρακύλινδρος diesel με BMW TwinPower Turbo και 150 kW/204 hp συνδυάζονται άριστα με το BMW xDrive. Οι άλλοι δύο πετρελαιοκινητήρες συνδυάζονται με πίσω κίνηση, με αποτέλεσμα η BMW X1 sDrive20d και BMW X1 sDrive18d να προσφέρουν τη μοναδική οδηγική εμπειρία BMW στη μικρομεσαία κατηγορία, κάτι που μέχρι τώρα αποτελούσε αποκλειστικότητα της BMW Σειράς 1. 
Παράλληλα, το μοντέλο Χ1 υπερέχει λόγω των υψηλών προτύπων οικονομίας καυσίμου και διαχείρισης εκπομπών ρύπων τους. Αντίθετα με την κίνηση μπροστά (FWD) που συνηθίζεται στη μικρομεσαία κατηγορία και υιοθετείται από πολλούς ανταγωνιστές της BMW X1, η πίσω κίνηση διασφαλίζει δυναμική επιτάχυνση, αποτρέπει την εμφάνιση αντιδράσεων στο σύστημα διεύθυνσης κατά την επιτάχυνση και συμβάλλει σε μία ισορροπημένη κατανομή βάρους εμπρός/πίσω.

Επιπλέον, ένα πισωκίνητο όχημα ωφελείται από τη μεταφορά βάρους στον πίσω άξονα κατά την επιτάχυνση ώστε να μην σπινάρουν εύκολα οι τροχοί, κάτι συνηθισμένο στην εμπρός κίνηση, διασφαλίζοντας έτσι καλύτερη ελκτική πρόσφυση στους πίσω τροχούς. Τελευταίο, αλλά εξίσου σημαντικό, η πρόσφυση ωφελείται από ένα υψηλό φορτίο, αφού το πρόσθετο βάρος επωμίζεται ο πίσω άξονας κίνησης και επομένως να βελτιώνει την επαφή με το οδόστρωμα. 
4. Κινητήρες: Αυξημένη Ισχύς, Απόδοση & Ποικιλία.
• Η BMW X1 sDrive18d προσφέρει την καλύτερη οικονομία καυσίμου και έλεγχο εκπομπών CO2 στην κατηγορία. 

• Straight-six με 190 kW/258 hp στην κορυφή.

• Μεγάλη γκάμα λειτουργιών BMW EfficientDynamics, μεταξύ των οποίων Auto Start Stop.

«Με την εισαγωγή της BMW X1, προσφέρουμε μεγαλύτερη απόδοση και δυναμική και σ’ αυτή την κατηγορία – και τον καλύτερο συνδυασμό και των δύο πλεονεκτημάτων σε κάθε μοντέλο».

Wolfgang Hall, Επικεφαλής Εξέλιξης Κινητήρων Diesel 

Τα μοντέλα BMW X προσφέρουν τώρα μία διαφορετική ερμηνεία της Γνήσιας Οδηγικής Απόλαυσης – και η BMW X1 συνδυάζει αυτή την εμπειρία με ένα πρότυπο απόδοσης απαράμιλλο για την κατηγορία: Η BMW X1 sDrive20d και η BMW sDrive18d, για παράδειγμα, είναι τα πρώτα οχήματα του είδους τους που εκπέμπουν λιγότερο από 140 grams CO2 / km στον Ευρωπαϊκό κύκλο δοκιμών. Τα υπόλοιπα μοντέλα επίσης επιτυγχάνουν μία πρωτοφανή ισορροπία οδηγικής απόλαυσης και οικονομίας καυσίμου χάρη σε προηγμένους κινητήρες υψηλής απόδοσης και στις ποικίλες τεχνολογίες BMW EfficientDynamics, που προσφέρονται στάνταρ, σε κατάλληλο συνδυασμό με κάθε μοντέλο.

Μεταξύ των τεχνολογιών είναι Ανάκτηση Ενέργειας Μέσω Πέδησης (Brake Energy Regeneration), βελτιστοποιημένη αεροδυναμική, ελαστικά με χαμηλή αντίσταση κύλισης, ευφυής μηχανολογία ελαφρού βάρους, τελική μετάδοση με βελτιστοποιημένη συμπεριφορά στην προθέρμανση, καθώς και περιφερειακές μονάδες που λειτουργούν και ελέγχονται όταν είναι απαραίτητο (on demand) όπως η ηλεκτρική αντλία καυσίμου και ο συμπλέκτης του συμπιεστή κλιματισμού (a/c). Τα μοντέλα με μηχανικό κιβώτιο διαθέτουν λειτουργία Auto Start Stop και ένδειξη σημείου αλλαγής ταχύτητας.
Η BMW δημιούργησε έχει ένα νέο διαχωριστή ισχύος βελτιστοποιημένης απόδοσης για το σύστημα xDrive all-wheel-drive, και ο κινητήρας της BMW X1 xDrive28i έχει επίσης ηλεκτρονικά χαρτογραφημένη αντλία λαδιού. Τέλος, όλες οι εκδόσεις της BMW X1 πληρούν τις προδιαγραφές εκπομπών ρύπων EU5.

Στην κορυφή της γκάμας κινητήρων: straight-six με στροφαλοθάλαμο από συνθετικό μαγνήσιο/αλουμίνιο και VALVETRONIC.

Στην κορυφή της κατηγορίας βρίσκεται ασφαλώς η BMW X1 xDrive28i με straight-six βενζινοκινητήρα που παράγει 190 kW/258 hp στις 6600 rpm. Η μέγιστη ροπή της τρίλιτρης μονάδας είναι 310 Nm και διατηρείται σταθερά μεταξύ 2600 και 3000 rpm. Έχοντας συνθετικό  στροφαλοθάλαμο από μαγνήσιο/αλουμίνιο, πλήρως μεταβλητό έλεγχο βαλβίδων VALVETRONIC και γραμμικά μεταβλητό χρονισμό εκκεντροφόρων dual-VANOS, αυτή η εξαιρετική κινητήρια μονάδα ξεχωρίζει για το χαμηλό βάρος, την αθόρυβη λειτουργία και ευστροφία  – χαρακτηριστικό γνώρισμα ενός εξακύλινδρου της BMW, καθώς και τις βελτιστοποιημένες επιδόσεις στις χαμηλές στροφές. 

Η χρήση μαγνησίου στο στροφαλοθάλαμο και οι ελαφριοί εκκεντροφόροι με μονάδες VANOS από αλουμίνιο καθιστούν τον εξακύλινδρο ασυνήθιστα ελαφρύ για κινητήρα της κατηγορίας του. Η τεχνολογία VALVETRONIC είναι ήδη γνωστή σε όλο τον κόσμο για την αυξημένη απόδοση μιας ευρείας γκάμας κινητήρων BMW. Ελέγχοντας γραμμικά (σε άπειρες θέσεις) τη βύθιση των βαλβίδων εισαγωγής, η VALVETRONIC κατέστησε περιττή τη συμβατική πεταλούδα γκαζιού που χρησιμοποιούνταν σε προηγούμενους κινητήρες, ελαχιστοποιώντας τις απώλειες ροής κατά τη φάση της εισαγωγής.

Με αυτό τον τρόπο βελτιστοποιείται και η απόκριση του κινητήρα, επειδή η μάζα αέρα που απαιτείται για καύση στον κινητήρα ελέγχεται από και μέσα στον ίδιο τον κινητήρα, και δεν απαιτεί εξωτερικό έλεγχο που συνοδεύεται από περίσσιο όγκο αέρα. Όλα αυτά συντελούν στην αξιοποίηση της αποδοτικής χρήσης ενέργειας από το καύσιμο που καταναλώνεται, με αποτέλεσμα μία ‘γεμάτη’ καμπύλη ροπής και βέλτιστη απόκριση του κινητήρα. Τέλος, ο έλεγχος εκκεντροφόρων double-VANOS προσφέρει επίσης γραμμικό έλεγχο χρονισμού βαλβίδων εισαγωγής και εξαγωγής με αποτέλεσμα την πλούσια ροπή από τις χαμηλές στροφές του κινητήρα.

Η BMW X1 xDrive28i επιταχύνει από στάση στα 100 km/h σε 6,8 δεύτερα μέχρι την τελική ταχύτητα των 205 km/h (230 km/h με προαιρετικό σετάρισμα υψηλών ταχυτήτων). Η εξαιρετική απόδοση του εξακύλινδρου σε συνδυασμό με ένα μεγάλο αριθμό τεχνολογιών που μειώνουν την κατανάλωση καυσίμου και τις εκπομπές ρύπων, επιτυγχάνει μέση κατανάλωση στον Ευρωπαϊκό κύκλο δοκιμών μόλις 9.4 lit./100 km και εκπομπές CO2 219 grams / km. 

Ανώτερη ελκτική ισχύς χάρη στην Τεχνολογία BMW TwinPower Turbo
του τετρακύλινδρου diesel.

Ο τετρακύλινδρος diesel με BMW TwinPower Turbo και άμεσο ψεκασμό common-rail τέταρτης γενιάς στη BMW X1 xDrive23d συνδυάζει πραγματικά εντυπωσιακή ροπή και ελκτική ισχύ με ανώτερη απόδοση. Η αλουμινένια κινητήρια μονάδα 2.0 λίτρων, παράγει μέγιστη ισχύ 150 kW/204 hp στις 4400 rpm και μέγιστη ροπή 400 Nm μεταξύ 2000 και 2250 rpm. 

Το σύστημα υπερπλήρωσης που διέπεται από την αρχή Variable Twin Turbo προσφέρει στον κινητήρα μία εντυπωσιακή, άμεση απόκριση σε όλες τις περιπτώσεις. Σύμφωνα με την αρχή αυτή, ένας μικρός υπερσυμπιεστής, ενεργοποιείται πρώτα στις χαμηλές στροφές του κινητήρα, παράγοντας άμεση ισχύ χάρη στη χαμηλή του αδράνεια από το ρελαντί ακόμα και στο πιο ελαφρύ πάτημα του γκαζιού χωρίς καθυστέρηση. Στη συνέχεια, καθώς ανεβαίνουν οι στροφές τίθεται σε λειτουργία ο δεύτερος, μεγαλύτερος υπερσυμπιεστής.

Μια πεταλούδα ελέγχου υπερσυμπιεστών διαχωρίζει μεταβλητά τη ροή των καυσαερίων μεταξύ των δύο υπερσυμπιεστών, με το σύστημα να ελέγχεται τον υψηλής υπολογιστικής ισχύος εγκέφαλο του κινητήρα. Πιεζοηλεκτρικά μπεκ που λειτουργούν με πίεση μέχρι 2000 bar διασφαλίζουν ακρίβεια του ψεκασμού καυσίμου. Μαζί με την ασυνήθιστα υψηλή πίεση ψεκασμού, η διάταξη των μπεκ και των βαλβίδων εγγυάται αποδοτική και πολύ οικονομική τροφοδοσία καυσίμου καθώς και μία ομαλή και σταθερή διαδικασία καύσης, συμβάλλοντας σημαντικά στην διαχείριση των ρύπων εν τη γενέσει τους.

Η BMW X1 xDrive23d επιταχύνει στα 100 km/h σε 7,3 δεύτερα και αγγίζει την τελική ταχύτητα των 205 km/h (223 km/h με το προαιρετικό σετάρισμα υψηλών ταχυτήτων). Οι σπορ επιδόσεις συνδυάζονται άριστα με μέση κατανάλωση στον Ευρωπαϊκό κύκλο δοκιμών μόλις 6.3 lit./ 100 km και εκπομπές CO2 167 grams / km. 

Το σημείο εκκίνησης για υποδειγματική απόδοση: τετρακύλινδρος diesel
με υπερσυμπιεστή και ψεκασμό common-rail.

Ένας υπερσυμπιεστής με μεταβλητή γεωμετρία και ψεκασμό καυσίμου common-rail με πιεζοηλεκτρικά μπεκ που παράγουν μέγιστη πίεση 1800 bar, χαρίζουν στο δεύτερο τετρακύλινδρο πετρελαιοκινητήρα της BMW X1 μέγιστη ισχύ 130 kW/177 hp στις 4000 rpm και μέγιστη ροπή 350 Nm από τις 1750 μέχρι τις 3000 rpm. 

Με ίδιο κυβισμό 2.0 λίτρων, ο νέος αλουμινένιος πετρελαιοκινητήρας της BMW X1 xDrive20d διασφαλίζει επιτάχυνση στα 100 km/h σε 8,4 δεύτερα, ενώ η BMW X1 sDrive20d επιτυγχάνει το ίδιο αποτέλεσμα, ακόμα ταχύτερα, σε 8,1 δεύτερα. Η τελική ταχύτητα σε κάθε περίπτωση είναι 205 km/h. Σε μοντέλα με προαιρετικό σετάρισμα υψηλών ταχυτήτων, η τελική ταχύτητα φτάνει στα 213 km/h στη BMW X1 xDrive20d και, αντίστοιχα, 218 km/h στη BMW X1 sDrive20d. Η οικονομία καυσίμου και η διαχείριση εκπομπών ρύπων είναι πραγματικά εξαιρετική και στα δύο μοντέλα: Η μέση κατανάλωση στον Ευρωπαϊκό κύκλο δοκιμών είναι 5,8 lit./100 km στη BMW X1 xDrive20d και 5,3 lit./100 km στη BMW X1 sDrive20d. Οι αντίστοιχες εκπομπές CO2 είναι 153 και, αντίστοιχα, 139 grams / km. 

Η έκδοση 105 kW/143 hp του τετρακύλινδρου diesel στη BMW X1 xDrive18d και στη BMW X1 sDrive18d αντιπροσωπεύει μία ακόμα πιο οικονομική είσοδο στην εντυπωσιακό κόσμο των μοντέλων BMW X. Και αυτή η κινητήρια μονάδα διατίθεται με άμεσο ψεκασμό diesel common-rail και υπερσυμπιεστή μεταβλητής γεωμετρίας παράγοντας μέγιστη ροπή 320 Nm μεταξύ 1750 και 2500 rpm και τη μέγιστη ισχύ στις 4000 rpm. Η BMW X1 xDrive18d επιταχύνει από στάση στα 100 km/h σε 10,1 δεύτερα, η BMW X1 sDrive18d καλύπτει την ίδια απόσταση σε  9,6 δεύτερα. Η τελική ταχύτητα είναι 195 και, αντίστοιχα, 200 km/h.

Η BMW X1 xDrive18d έχει μέση κατανάλωση στον Ευρωπαϊκό κύκλο δοκιμών 5.7 lit./100 km και εκπομπές CO2 150 grams / km. Τέλος, η BMW X1 sDrive18d, σημειώνει ρεκόρ στη διαχείριση εκπομπών ρύπων, με μέση κατανάλωση 5.2 lit./100 km και εκπομπές CO2 κάτι λιγότερο από 136 grams / km. 

Εξατάχυτο αυτόματο κιβώτιο με μικρούς χρόνους αντίδρασης και αλλαγών ταχυτήτων.

Και τα δύο μοντέλα, BMW X1 xDrive28i και BMW X1 xDrive23d διατίθενται στάνταρ με εξατάχυτο αυτόματο κιβώτιο. Αυτό το κιβώτιο, που επίσης διατίθεται προαιρετικά με την BMW X1 xDrive20d αντί του στάνταρ, εξατάχυτου μηχανικού, όχι μόνο προάγει την οδηγική άνεση, αλλά αναβαθμίζει και την ευελιξία του μικρομεσαίου μοντέλου X. 

Τα σπορ χαρακτηριστικά όλων των μοντέλων BMW X1 οφείλονται κυρίως στην άμεση σύνδεση με τον κινητήρα, που ενεργοποιεί το στάτη (συμπλέκτης μετατροπέα ροπής) αμέσως μετά την εκκίνηση. Ένα ακόμα στοιχείο είναι η χρήση σύγχρονης τεχνολογίας μετατροπέα ροπής με ενσωματωμένο αποσβεστήρα στρέψης αποφεύγοντας έτσι την περιττή ολίσθηση και την απώλεια ισχύος. Έτσι, δημιουργείται η αίσθηση ενός στάνταρ μηχανικού κιβωτίου, με το πεντάλ του γκαζιού να ανταποκρίνεται άμεσα και με ταχύτατες αντιδράσεις και αλλαγές ταχυτήτων. Το κατέβασμα περισσότερων της μιας σχέσεων δεν διαρκεί περισσότερο από μία απευθείας αλλαγή στην επόμενη σχέση, χάρη στην άμεση επιλογή των γραναζιών της επιθυμητής σχέσης. Τέλος, πολύ σημαντικό χαρακτηριστικό είναι η λειτουργία Steptronic του αυτόματου κιβωτίου που επιτρέπει στον οδηγό να αλλάζει σχέσεις μηχανικά, όποτε εκείνος το επιθυμεί. 
5. Αμάξωμα & Ασφάλεια: Σύγχρονη Λειτουργία & Αξιόπιστη Προστασία.

Πέντε άνετα καθίσματα, πολυάριθμες δυνατότητες μεταφοράς.

• Διαιρούμενα 40/20/40 & αναδιπλούμενα πίσω καθίσματα με ρύθμιση κλίσης.

• Ολοκληρωμένη προστασία επιβατών χάρη στη δομή του αμαξώματος, εμπρόσθιοι και πλευρικοί αερόσακοι & αερόσακοι τύπου κουρτίνας.

«Η BMW X1 προσφέρει εμπνευσμένη λειτουργικότητα. Αυτό σημαίνει απολαυστικές, πολυδιάστατες δυνατότητες».

Peter Kirst, BMW X1 Project Manager.

Η ευελιξία είναι ένα από τα σημαντικότερα χαρακτηριστικά ενός μοντέλου BMW X. Αυτό είναι κάτι που φαίνεται στην οδική συμπεριφορά, καθώς συνδυάζει μία συναρπαστική δυναμική στο δρόμο με κορυφαία πρόσφυση σε συνθήκες εκτός δρόμου, καθώς και στη φιλοσοφία του αμαξώματος το οποίο χάρη στον πλούσιο και ευέλικτο εσωτερικό χώρο, ικανοποιεί όλες τις απαιτήσεις. Η BMW X1 εντυπωσιάζει επίσης με το ευρύχωρο εσωτερικό και τις ποικίλες δυνατότητες που διασφαλίζουν, ανάλογα με τις συνθήκες, είτε ένα μέγιστο βαθμό άνεσης σε όλα τα καθίσματα ή αυξημένο χώρο για μεταφορές.

Το πεντάθυρο μοντέλο έχει μήκος 4,45 m, πλάτος 1,80 m και ύψος 1,55 m και φιλοξενεί με άνεση 5 επιβάτες. Τα τρία πίσω, πλήρως προσαρμοζόμενα καθίσματα προσφέρουν στους επιβάτες ένα υψηλό επίπεδο άνεσης για τα πιο μακρινά ταξίδια. Παρά τις τύπου coupe αναλογίες της, η BMW X1 προσφέρει αξιοσημείωτο χώρο για το κεφάλι στο πίσω τμήμα, συγκριτικά με τους ανταγωνιστές της. Επιπλέον, η φιλοσοφία κελύφους αμαξώματος ικανοποιεί τις υψηλότερες απαιτήσεις προστασίας των επιβατών. Με μία δομή αμαξώματος ανθεκτική στις συγκρούσεις και ολοκληρωμένη ασφάλεια, η BMW X1 πληροί τις προϋποθέσεις για άριστες επιδόσεις στα τελευταία και σημαντικότερα crash tests σε όλο τον κόσμο.

Πολλαπλές δυνατότητες αποθήκευσης, δοκιμασμένος, επεκτεινόμενος χώρος αποσκευών.

Ένας μεγάλος αριθμός αποθηκευτικών χώρων, ράφια και ποτηροθήκες στην κεντρική κονσόλα καθώς και μεγάλες ανοιχτές θήκες στις πόρτες με ενσωματωμένες βάσεις για μπουκάλια υπογραμμίζουν το λειτουργικό χαρακτήρα της BMW X1. Ο χώρος αποσκευών περιλαμβάνει δύο μεγάλους πλαϊνούς αποθηκευτικούς χώρους ενσωματωμένους στο πάτωμα πίσω από τους θόλους των τροχών, καθώς και άγκιστρα τσαντών και κρίκους πρόσδεσης. Επιπλέον, κάτω από το πάτωμα του χώρου αποσκευών προσφέρονται ένας ενδιάμεσος αποθηκευτικός χώρος και ένα πολυλειτουργικό ράφι από κάτω για μικροαντικείμενα.  

Το προαιρετικό πακέτο αποθήκευσης περιλαμβάνει ένα κεντρικό υποβραχιόνιο πίσω, μία θήκη γυαλιών ενσωματωμένη στην επένδυση οροφής στην πλευρά του οδηγού, δίχτυα στις πλάτες των εμπρός καθισμάτων και ιμάντες τεντώματος στις θήκες των θυρών. Το εμπρός κεντρικό υποβραχιόνιο φέρει κουμπωτή ποτηροθήκη και ηλεκτρική πρίζα. Δύο ποτηροθήκες είναι ενσωματωμένες στο πίσω κεντρικό υποβραχιόνιο. Μία πρόσθετη ηλεκτρική παροχή, στην οποία έχουν πρόσβαση και οι πίσω επιβάτες, βρίσκεται στο κάλυμμα της κεντρικής κονσόλας. Διαχωριστικά για τον ενδιάμεσο αποθηκευτικό χώρο του πατώματος, ιμάντες τεντώματος, ένα δίχτυ αποθήκευσης και μία ακόμα ηλεκτρική πρίζα στο χώρο αποσκευών αποτελούν στοιχεία του πακέτου αποθήκευσης.

Χάρη στις πλούσιες διαστάσεις τους, τα πίσω καθίσματα προσφέρουν ευρυχωρία για τρεις επιβάτες. Ένα ακόμα πλεονέκτημα στο εσωτερικό της BMW X1 είναι η εύκολη και γρήγορη αναδιάταξη χώρου, ανάλογα με τις ανάγκες μεταφορών. Η φόρτωση είναι εύκολη και βολική χάρη στη μεγάλη πίσω πόρτα, στο αυξημένο πλάτος ανοίγματος του χώρου αποσκευών και στο χαμηλό σκαλοπάτι φόρτωσης, ακόμα και όταν μεταφέρονται ογκώδη αντικείμενα. 

Η κλίση των πίσω καθισμάτων μπορεί να ρυθμιστεί σε πολλές θέσεις, μέχρι τις 30 μοίρες. Όταν οι πλάτες είναι σε όρθια θέση (Θέση Φόρτωσης), η χωρητικότητα αποσκευών αυξάνεται από 420 σε 490 λίτρα. Η διαιρούμενη 40/20/40 & αναδιπλούμενη πλάτη των πίσω καθισμάτων παρέχει πλείστες ακόμα επιλογές ανάλογα με τα φορτία: Η αναδίπλωση μόνο του κεντρικού τμήματος, προσφέρει τα πλεονεκτήματα ενός μεγάλου ανοίγματος φόρτωσης, ικανού να χωρέσει δύο τσάντες του γκολφ 46 ιντσών, τέσσερα ζευγάρια σκι ή δύο snowboards. Ρίχνοντας τελείως την πλάτη των πίσω καθισμάτων, από την άλλη, η χωρητικότητα αποσκευών αυξάνεται στα 1350 λίτρα. 

Αλουμινένιες ράγες οροφής, προεγκατάσταση για πίσω σχάρα αποσκευών και κοτσαδόρος με αφαιρούμενη μπίλια διατίθενται προαιρετικά επιπλέον μιας τσάντας μεταφοράς για αντικείμενα μεγάλου μήκους. Το μέγιστο επιτρεπόμενο φορτίο ρυμούλκησης της BMW X1 είναι 2.000 kg (BMW X1 sDrive20d, BMW X1 xDrive18d
και BMW X1 sDrive18d: 1.800 kg).

Πανοραμική κρυστάλλινη ηλιοροφή: Άφθονο φως και φρέσκος αέρας.

Η πανοραμική, κρυστάλλινη ηλιοροφή που διατίθεται προαιρετικά για τη BMW X1, δημιουργεί ένα ιδιαίτερα φωτεινό περιβάλλον, προσφέροντας την ποσότητα φρέσκου αέρα που επιθυμείτε. Η κρυστάλλινη επιφάνεια της οροφής έχει μήκος 97 cm και πλάτος 90,5, ενώ το άνοιγμά της φτάνει τα 48,5 cm. Η δομικά άκαμπτη σχεδίαση του πίσω παρμπρίζ συμβάλλει στην ακαμψία του οχήματος. Ένα ακόμα χαρακτηριστικό στοιχείο είναι η αρμονική ενσωμάτωση της κρυστάλλινης επιφάνειας στο κέλυφος αμαξώματος. Αυτό επιτυγχάνεται με την αρμονική γραμμή του εμπρός άκρου του καλύμματος του κρυστάλλου που ακολουθεί τη σχεδίαση του εμπρός άκρου της οροφής. Όπως και στο εμπρός κρύσταλλο, το συρόμενο σκιάδιο της πανοραμικής κρυστάλλινης ηλιοροφής λειτουργεί ηλεκτρικά. Η εσωτερική του επένδυση αντιστοιχεί σε αυτή της οροφή, για μια αρμονική εμφάνιση του εσωτερικού. Η μονάδα ελέγχου είναι ενσωματωμένη στην επένδυση οροφής μαζί με τους διακόπτες φώτων εσωτερικού.

Κέλυφος αμαξώματος ανθεκτικό στις συγκρούσεις και έξι αερόσακοι.

Το εξαιρετικά άκαμπτο κέλυφος αμαξώματος της BMW X1 βασίζεται στην ευφυή τεχνολογία ελαφριάς δομής, που περιλαμβάνει, μεταξύ άλλων, επιλεκτική χρήση ατσαλιών υψηλής και πολύ υψηλής αντοχής. 

Τόσο η επιλογή υλικών όσο και η διάταξη και γεωμετρία των διαφόρων μπαρών έδρασης, δομικών στοιχείων και ενισχύσεων στόχο έχουν την επίτευξη μέγιστης ασφάλειας σε μία σύγκρουση μαζί με ελάχιστο βάρος και το υψηλότερο δυνατό πρότυπο ευελιξίας στο δρόμο. 
Οι δυνάμεις που επενεργούν στο πλαίσιο του αμαξώματος σε περίπτωση ατυχήματος εκτρέπονται μέσω των βάσεων του κινητήρα και της ανάρτησης κατά μήκος αρκετών ζωνών απόσβεσης φορτίου, ώστε να αποφεύγεται η καταπόνηση των μεμονωμένων δομικών στοιχείων από τα υπερβολικά φορτία και πιθανή παραμόρφωση του κλωβού ασφαλείας των επιβατών. 

Η BMW X1 φέρει εμπρόσθιους και πλευρικούς αερόσακους στάνταρ καθώς και αερόσακους τύπου κουρτίνας για τα εμπρός και πίσω καθίσματα. Επίσης, η BMW X1 διαθέτει ζώνες ασφαλείας τριών σημείων σε όλα τα καθίσματα, που περιλαμβάνουν περιοριστές φορτίου και προεντατήρες μπροστά. Βάσεις παιδικών καθισμάτων ISOFIX στα πίσω καθίσματα διατίθενται στάνταρ. Όλα τα συστήματα συγκράτησης ελέγχονται από μία κεντρική, ηλεκτρονική μονάδα ασφάλειας. Οι υψηλές απαιτήσεις για την ασφάλεια των πεζών έχουν ληφθεί υπόψη στη σχεδίαση εμπρός ζωνών παραμόρφωσης του αυτοκινήτου. Εξάλλου, το καπό της BMW X1 φέρει ζώνες απόσβεσης ενέργειας καθώς και ανθεκτικό σύστημα κινηματικής μεντεσέδων.

Φώτα ημέρας στάνταρ, προβολείς Bi-Xenon προαιρετικοί.

Οι διπλοί στρογγυλοί προβολείς που διατίθενται στάνταρ στη BMW X1 περιλαμβάνουν και φώτα ημέρας. Προβολείς Bi-xenon με φώτα στάθμευσης/ημέρας και φωτεινούς δακτυλίους – τυπικό χαρακτηριστικό BMW – διατίθενται προαιρετικά σε συνδυασμό με λυχνίες LED στα πίσω φώτα, που αναδεικνύουν τη δυναμική εικόνα των φωτιστικών σωμάτων σχεδίασης L. 

Εκτός από τη λειτουργία High-Beam Assistant και τον αισθητήρα βροχής, η BMW X1 διατίθεται προαιρετικά με Προσαρμοζόμενους Προβολείς - Adaptive Headlights που φωτίζουν το δρόμο μπροστά υπό κατάλληλη γωνία, ακολουθώντας την κίνηση του τιμονιού και τη γωνία των εμπρός τροχών. Τα Προσαρμοζόμενα Φώτα Στοπ προειδοποιούν αποτελεσματικά τους οδηγούς που ακολουθούν για φρεναρίσματα έκτακτης ανάγκης. 
6. Εξοπλισμός και Αξεσουάρ: Αυξημένες Δόσεις Οδηγικής Απόλαυσης.

Κορυφαίος προαιρετικός εξοπλισμός υπογραμμίζει τον premium χαρακτήρα.

• Άριστη δικτύωση μέσω καινοτόμων υπηρεσιών BMW ConnectedDrive.

• Η τελευταία γενιά του συστήματος ελέγχου iDrive στοιχείο των συστημάτων Πλοήγησης Business & Professional.

«Χαρακτηριστικά που δεν υπάρχουν καν σε υψηλότερες κατηγορίες συνθέτουν τον premium χαρακτήρα της BMW X1».

Hildegard Wortmann, Επικεφαλής Προϊοντικής Διαχείρισης Μοντέλων BMW X.

Τον λανσάρισμα της BMW X1 εγκαινιάζει μία νέα διάσταση οδηγικής απόλαυσης και στη μικρομεσαία κατηγορία. Πέραν της σπορ, στιβαρής και λειτουργικής φύσης ενός μοντέλου BMW X, σ’ αυτό συντελούν τα άριστα πρότυπα ποιότητας και τα υψηλού επιπέδου προαιρετικά χαρακτηριστικά που προσφέρει ένα μοντέλο premium κατηγορίας. Η BMW X1 υπογραμμίζει τη διαφορετικότητά της προσφέροντας μία ολοκληρωμένη γκάμα στάνταρ εξοπλισμού, καθώς και πρόσθετες επιλογές που αναβαθμίζουν το πρότυπο άνεσης και ατομικότητας του αυτοκινήτου σε νέα επίπεδα, πρωτοφανή για τη μικρομεσαία κατηγορία.

Η BMW X1 διατίθεται στάνταρ με σύστημα αιρκοντίσιον. Εναλλακτικά, προσφέρεται αυτόματος έλεγχος κλιματισμού με ανεξάρτητο έλεγχο θερμοκρασίας για τον οδηγό και το συνοδηγό. Περιλαμβάνει ηλιακό αισθητήρα, αυτόματη αντιθαμβωτική λειτουργία παρμπρίζ και αυτόματη ανακυκλοφορία αέρα. Ο συμπιεστής του αιρκοντίσιον λειτουργεί μόνον όταν είναι απαραίτητο και προσαρμόζεται στην εκάστοτε οδηγική κατάσταση. Χωρίς να γίνεται αντιληπτό από τους επιβάτες, η ενέργεια που καταναλώνει μπορεί να μειώνεται αυτόματα και προσωρινά, όταν απαιτείται μέγιστη κινητήρια ισχύς για γρήγορη επιτάχυνση.

Το προαιρετικό πακέτο φώτων προσφέρει ατμοσφαιρικό και λειτουργικό εσωτερικό φωτισμό κατάλληλο για την περίσταση. Περιλαμβάνει φωτισμό περιβάλλοντος, φώτα ανάγνωσης μπροστά και πίσω, φωτιζόμενους καθρέπτες αλεξηλίων για τον οδηγό και το συνοδηγό, φωτισμό της περιοχής ποδιών και φωτισμό εισόδου.

Τα στάνταρ καθίσματα της BMW X1 είναι ρυθμιζόμενα καθ’ ύψος, στην πλευρά οδηγού και συνοδηγού. 

Σπορ καθίσματα, ηλεκτρική ρύθμιση καθισμάτων που περιλαμβάνουν λειτουργία μνήμης καθώς και θέρμανση καθισμάτων διατίθενται προαιρετικά για τον οδηγό και το συνοδηγό. Η BMW X1 xDrive28i και η BMW X1 xDrive23d εφοδιάζονται στάνταρ με δερμάτινο τιμόνι για όλες τις άλλες εκδόσεις και επιπρόσθετα με κλειδιά πολλαπλών λειτουργιών. Επιπλέον, μοχλοί στο τιμόνι για μηχανική αλλαγή σχέσεων στο αυτόματο κιβώτιο Steptronic προσφέρονται για τις BMW X1 xDrive28i και BMW X1 xDrive23d.

Το στάνταρ ηχοσύστημα συνοδεύεται από έξι ηχεία και CD player και μία είσοδο AUX-In για τη σύνδεση εξωτερικών μουσικών πηγών με δυνατότητα ενσωμάτωσης ενός MP3 player και άλλων μέσω αποθήκευσης δεδομένων, όπως μία διεπαφή USB στο σύστημα ψυχαγωγίας του αυτοκινήτου. Το harman/kardon Surround Sound System υπόσχεται ανώτερες ηχητικές απολαύσεις. Περιλαμβάνει έντεκα ηχεία, ψηφιακό ενισχυτή εννέα καναλιών με αναπαραγωγή ήχο surround και ισοστάθμιση (equaliser) ανάλογα με την ταχύτητα. Ένα κεντρικά τοποθετημένο ηχείο στο ταμπλό, πανίσχυρα κεντρικά τοποθετημένα subwoofers καθώς και κορυφαία ηχεία μεσαίων και  υψηλών συχνοτήτων με αλουμινένια διαφράγματα δημιουργούν αισθητά διαφοροποιημένα και αυθεντικά χαρακτηριστικά ήχου.

Λειτουργικό σύστημα iDrive και συστήματα πλοήγησης με μοναδική γκάμα λειτουργιών.

Σε συνδυασμό με το σύστημα πλοήγησης Business και, αντίστοιχα, Professional, η BMW X1 υιοθετεί την πιο σύγχρονη γενιά BMW iDrive που περιλαμβάνει Controller και μπουτόν άμεσης επιλογής στην κεντρική κονσόλα, ‘αγαπημένα’ μπουτόν κάτω από τη μονάδα ελέγχου ραδιοφώνου και μία Οθόνη Ελέγχου (Control Display), 6,5 ή 8,8 ιντσών. Αυτή η Οθόνη προβάλει εικόνες από την προαιρετική κάμερα οπισθοπορείας που, πέρα από το προαιρετικό Park Distance Control, με τους ακριβείς αισθητήρες της, διευκολύνει το παρκάρισμα και τους ελιγμούς με τη BMW X1. 

Επιπλέον, το σύστημα πλοήγησης επιτρέπει τη χρήση φωνητικού ελέγχου και μιας διαπαφής Bluetooth για κινητά τηλέφωνα ή για αναβαθμισμένη σύνδεση Smartphone με τις λειτουργίες αναπαραγωγής μουσικής και επικοινωνίας. Επίσης, μπορούν να χρησιμοποιηθούν οι ποικίλες υπηρεσίες του BMW ConnectedDrive.

Επίσης, ο iDrive controller νέας φιλοσοφίας, είναι εργονομικά τοποθετημένος σε βέλτιστη θέση για εύκολη και διαισθητική επιλογή και ενεργοποίηση λειτουργιών μέσω τυποποιημένων περιστροφικών και διθέσιων διακοπτών κα,θώς και μπουτόν. Μία εικόνα του controller στην οθόνη ενδείξεων απλοποιεί τον προσανατολισμό κατά την επιλογή της επόμενης λειτουργίας, όπως και τα διατεταγμένα με σαφήνεια, γραφικά μενού πολλαπλής απεικόνισης. Η απεικόνιση των μενού γίνεται βάσει συστηματικού σχεδίου, ώστε να μπορεί άμεσα ο οδηγός να εξοικειώνεται μαζί τους. Από τα μπουτόν άμεσης επιλογής στον controller, υπάρχει άμεση, ταχεία πρόσβαση στις λειτουργίες CD, ραδιοφώνου, τηλεφώνου και πλοήγησης.

Τα μπουτόν άμεσης επιλογής συμπληρώνονται από τρία μπουτόν εντολών, “MENU”, “BACK” και “OPTION”. Επιπλέον, με τα οκτώ πλήκτρα προτίμησης που είναι κεντρικά τοποθετημένα στο ταμπλό, υπάρχει η δυνατότητα αποθήκευσης και άμεσης πρόσβασης όχι μόνο ραδιοφωνικών σταθμών, τηλεφωνικών αριθμών και προορισμών, αλλά και λοιπών στοιχείων του μενού που έχουν πρόσβαση μέσω του συστήματος iDrive.

Και τα δύο συστήματα πλοήγησης Business & Professional παρέχουν υψηλής ανάλυσης γραφικά οδικών χαρτών με βέλη για καθοδήγηση διαδρομής στην οθόνη ελέγχου. Η full-screen απεικόνιση του οδικού χάρτη που παρέχει το σύστημα πλοήγησης Professional προσφέρει επιπρόσθετα μία λεπτομερή απεικόνιση της γύρω περιοχής. Τόσο ο οδικός χάρτης όσο και τα ατομικά σύμβολα μπορούν να απεικονίζονται σαν τρισδιάστατα γραφικά. Επιπλέον, ένας ανάγλυφος χάρτης μπορεί να απεικονίζεται στην οθόνη. Ρεαλιστικά αντίγραφα φωτογραφιών αναδεικνύουν τα καλύτερα σημεία ενδιαφέροντος που υπάρχουν καθ’ οδόν. Ένας χάρτης προεπισκόπησης απλουστεύει τη διαδικασία επιλογής ενός ταξιδιωτικού προορισμού. 

Εναλλακτικά, αντί της full-screen οθόνης, ένα βοηθητικό παράθυρο που προβάλλει 

πρόσθετες εικόνες ανεξάρτητα από το βασικό χάρτη, μπορεί να ενεργοποιηθεί στην οθόνη ελέγχου. Τα περιεχόμενα του παραθύρου αυτού προσδιορίζονται από τον πελάτη μέσω προκαθορισμένης επιλογής. Επίσης, ο οδηγός μπορεί να επιλέξει την προβολή ενός υπολογιστή ταξιδιού ή λεπτομερειών του προγράμματος ψυχαγωγίας. Η βελτιστοποιημένη λειτουργία φωνητικής εντολής του συστήματος πλοήγησης Professional επιτρέπει την ταχύτατη και άμεση επιλογή ταξιδιωτικών προορισμών. Για πρώτη φορά, μία απλή φωνητική εντολή είναι αρκετή για τη μετάδοση ενός ταξιδιωτικού προορισμού.

Οι λεκτικές πληροφορίες σχετικά με την πόλη, το δρόμο και τον αριθμό καταγράφονται συλλογικά από το σύστημα και αντιστοιχίζονται ανάλογα. Επιπλέον, η λειτουργία φωνητικής αναγνώρισης όχι μόνο βοηθά με την επιλογή της ηχητικής πηγής, αλλά και με την αναζήτηση ατομικών μουσικών τίτλων που είναι αποθηκευμένοι στο σκληρό δίσκο του αυτοκινήτου.

Το τέλειο δίκτυο: BMW ConnectedDrive στη BMW X1.

Ο οδηγός μιας BMW X1 μπορεί να απολαμβάνει μία εντυπωσιακή ποικιλία υπηρεσιών του BMW ConnectedDrive. Το BMW ConnectedDrive διασφαλίζει σε οποιαδήποτε κατάσταση μία στοχευμένη μεταφορά πληροφοριών για αναβαθμισμένη άνεση μέσα στο αυτοκίνητο, βελτιστοποίηση της ασφάλειας για όλους τους επιβάτες και εγγυημένη πρόσβαση σε προηγμένες πληροφορίες και λειτουργίες ψυχαγωγίας. Με το BMW ConnectedDrive, έχει στη διάθεσή του πλείστα καινοτόμα συστήματα υποστήριξης, καθώς και μία ολοκληρωμένη υπηρεσία υποστήριξης, με παροχές απαράμιλλες σε όλο τον κόσμο.

Για να διατηρείται η ταχύτητα που καθορίζει ο οδηγός, η διαχείριση του κινητήρα, η επιλογή ταχυτήτων και τα φρένα επηρεάζονται από το σύστημα cruise control με λειτουργία πέδησης. Αυτό διατίθεται προαιρετικά για τη BMW X1. Το σύστημα παρακολουθεί συνεχώς τις τιμές πλευρικής επιτάχυνσης και για να μην χάνεται η άνεση στο στρίψιμο, ενεργοποιεί, όταν χρειάζεται, μία μείωση ταχύτητας, μέσω παρέμβασης στη διαχείριση του κινητήρα και στο σύστημα φρένων. Επιπλέον, η ελεγχόμενη οδήγηση στην κατηφόρα – ακόμα και όταν ρυμουλκείται τρέιλερ – υποβοηθείται μέσω παρέμβασης των φρένων, αν χρειαστεί.

Με την υπηρεσία BMW Assist, το BMW ConnectedDrive προσφέρει στους πελάτες ολοκληρωμένη και φιλική προς το χρήστη υποστήριξη σε διάφορες καταστάσεις, πριν ξεκινήσει, όσο βρίσκεται καθοδόν και στον τελικό προορισμό. Γενικά, το BMW Assist περιλαμβάνει μία βελτιωμένη τηλεφωνική κλήση έκτακτης ανάγκης με αυτόματο εντοπισμό οχήματος, πρόσθετες πληροφορίες κυκλοφορίας, μία ολοκληρωμένη υπηρεσία πληροφοριών και το κανάλι διαδραστικής επικοινωνίας “My Info”, με λειτουργία ‘Send to Car’. Ένα από τα χαρακτηριστικά της BMW TeleServices είναι η αυτόματη εκχώρηση μιας προθεσμίας σέρβις του αυτοκινήτου. Τα δεδομένα που καταγράφονται από το διαγνωστικό λογισμικό Condition Based Service, το οποίο διαπιστώνει την κατάσταση των εξαρτημάτων που υπόκεινται σε φθορά, μεταδίδονται μέσω τηλεφωνικής γραμμής στον υπεύθυνο Επισκευαστή της BMW. Επιπλέον, οι νέες λειτουργίες ‘από απόσταση’ του BMW ConnectedDrive επιτρέπουν το κλείδωμα και ξεκλείδωμα των θυρών και τον ακριβή εντοπισμό του οχήματος, τηλεφωνικά σε όλο τον κόσμο.

Ένα ακόμα στοιχείο του BMW ConnectedDrive είναι η λειτουργία ‘BMW Routes’. Με τη βοήθεια ενός route planer μπορείτε να συλλέγετε διαδρομές της επιλογής σας στο internet. Οι διαδρομές αποθηκεύονται εκεί και στη συνέχεια μπορείτε εύκολα να τις ανακτήσετε απευθείας στο αυτοκίνητο μέσω της λειτουργίας BMW Online ή να τις μεταφέρετε στο σύστημα πλοήγησης χρησιμοποιώντας ένα USB stick. Στη συνέχεια, το σύστημα πλοήγησης καθοδηγεί τον οδηγό στον επιθυμητό προορισμό μέσω της επιλεγμένης διαδρομής, παρέχοντας πρόσθετες πληροφορίες κατά τη διάρκεια του ταξιδιού, σχετικά με σημεία ενδιαφέροντος που βρίσκονται καθ’ οδόν.
7. Παραγωγή: Ενιαία Παραγωγή για Ανώτερη Ποιότητα & Ευελιξία.
• Παραγωγή στο εργοστάσιο της BMW στη Λειψία για την παγκόσμια αγορά.

• New τμήμα πρεσών με πλήρως ενσωματωμένη παραγωγή θυρών, καπό και πίσω πορτών ενισχύει το εργοστάσιο.

• Εργοστάσιο της BMW στη Λειψία: Υψηλά πρότυπα περιβαλλοντικής συμβατότητας και διαχείρισης ποιότητας.

«Η παραγωγή της BMW X1 ακριβώς σύμφωνα με τις απαιτήσεις των πελατών στο Εργοστάσιο της BMW στη Λειψία αποτελεί σαφή δέσμευση για τη Γερμανία, μιας πρωτοπόρου χώρας στην παραγωγή αυτοκινήτων. Κατά συνέπεια, το νεότερο μέλος της οικογένειας Χ θα συμβάλλει μακροπρόθεσμα στη διασφάλιση θέσεων εργασίας και στο Εργοστάσιο της BMW στη Λειψία».

Frank-Peter Arndt, Μέλος Δ.Σ. της BMW AG για την Παραγωγή.

Η παραγωγή της BMW X1 για όλη τη διεθνή αγορά θα γίνεται αποκλειστικά  στο Εργοστάσιο της BMW στη Λειψία. Συνεπώς, για πρώτη φορά ένα μοντέλο BMW Χ κατασκευάζεται σε Γερμανική τοποθεσία, εντός του παγκοσμίου δικτύου παραγωγής του BMW Group. Στο Εργοστάσιο της BMW στη Λειψία, που άνοιξε τις πύλες του το 2005, κατασκευάζονται η 3-θυρη έκδοση της BMW Σειράς 1, η BMW Σειρά 1 Coupe, η BMW Σειρά 1 Cabrio και η BMW Σειρά 3 Sedan. Πολύ ευέλικτες παραγωγικές και λειτουργικές δομές είναι τα ιδιαίτερα χαρακτηριστικά του εργοστασίου παραγωγής, πέρα από το σύγχρονο περιβάλλον και τα πρότυπα ποιότητας.

Φέτος, ένα νέο τμήμα πρεσών με ενσωματωμένη παραγωγή θυρών, καπό και πίσω πορτών ανοίγει στις εγκαταστάσεις του εργοστασίου της BMW στη Λειψία. Επιπλέον, η ενσωμάτωση της παραγωγής της BMW X1 θα συμβάλλει επίσης σημαντικά στην ενίσχυση της περιοχής και στη μακροπρόθεσμη διασφάλιση θέσεων εργασίας.

Ιδανικές συνθήκες έναρξης μέσω ευέλικτων δομών.

Ένα ακόμα ιδιαίτερο χαρακτηριστικό του εργοστασίου της BMW στη Λειψία είναι η δυνατότητα της προετοιμασίας για την έναρξη παραγωγής BMW X1 στο τμήμα κατασκευής αμαξωμάτων, στο βαφείο και στη γραμμή συναρμολόγησης, χωρίς διακοπή λειτουργίας. Αυτό επιτυγχάνεται χάρη στη μοναδική, κτενοειδούς σχήματος δομή της αίθουσας συναρμολόγησης, καθώς δημιουργεί τις προϋποθέσεις για ευέλικτη ατομική επέκταση της πτέρυγας ώστε να ενσωματωθούν τα πρόσθετα στάδια παραγωγής με μικρό κόστος και κόπο. 

Σαν αποτέλεσμα, οι συνθήκες είναι ιδανικές για την έναρξη παραγωγής της BMW X1 χωρίς προβλήματα. Για μία φορά ακόμα, το εργοστάσιο της BMW στη Λειψία αποδεικνύει τις εξαιρετικές του δυνατότητες στην παραγωγή νέων μοντέλων.

Μέσα σε τρία χρόνια, οι 3-θυρες, Coupe και Cabrio εκδόσεις της BMW Σειράς 1 είχαν ήδη ενσωματωθεί στο πρόγραμμα, όπου, σε όλες τις περιπτώσεις, επιτεύχθηκαν άμεσα εξαιρετικά πρότυπα ποιότητας και απόδοσης παραγωγής.

Η κατασκευή ολόκληρου του πλαισίου (body-in-white) καθώς και η βαφή και συναρμολόγηση όλων των μοντέλων που κατασκευάζονται στο εργοστάσιο της BMW στη Λειψία πραγματοποιείται στις ίδιες γραμμές παραγωγής. Στην περίπτωση της BMW X1, η συναρμολόγηση των εξαρτημάτων της τετρακίνησης, ενσωματώνεται για πρώτη φορά στη ροή παραγωγής. Επιπρόσθετα, έχει δημιουργηθεί και ενσωματωθεί στην όλη διαδικασία ένας αυτόματος σταθμός εργασίας για την εγκατάσταση της πολύ μεγάλης πανοραμικής κρυστάλλινης ηλιοροφής από τη BMW X1. Μόνον εκείνα τα εξαρτήματα που χρησιμοποιούνται στην κατασκευή δομικών τμημάτων του αμαξώματος παράγονται σε ξεχωριστές περιοχές για τα διάφορα μοντέλα. Με αυτό τον τρόπο, αξιοποιούνται άριστα οι δυνατότητες ευέλικτης παραγωγής σύμφωνα με τις απαιτήσεις κάθε χώρας.

Βραβείο αρχιτεκτονικής για το κεντρικό κτίριο.

Λόγω θέσης και υποδομής, το εργοστάσιο της BMW στη Λειψία προσφέρει ιδανικές συνθήκες για τη μεταφορά ενός μεγάλου μέρους των οχημάτων που κατασκευάζονται στο Εργοστάσιο μέσω σιδηροδρόμου. Μία απευθείας σιδηροδρομική σύνδεση επιτρέπει επίσης την παράδοση υλικών με τρένο. 
Τέλος, χάρη μία απευθείας σύνδεση με τον Αυτοκινητόδρομο, οι γύρω πόλεις και χωριά δεν επιβαρύνονται κυκλοφοριακά από νταλίκες και φορτηγά.

Το εργοστάσιο της BMW στη Λειψία κατασκευάστηκε με μία επένδυση περίπου

1,3 δισεκατομμυρίων Ευρώ σε ένα βιομηχανικό πάρκο που βρίσκεται βόρεια της πόλης του Saxon. Τα κτίρια καταλαμβάνουν περίπου 50 εκτάρια μιας συνολικής επιφάνειας 208 εκταρίων. Η άμεση σύνδεση με τον αυτοκινητόδρομο διασφαλίζει ότι οι γύρω κατοικημένες περιοχές είναι απαλλαγμένες από βαριά κυκλοφορία. Τα τελειωμένα οχήματα επίσης μεταφέρονται με τρένο. Για το σκοπό αυτό, το εργοστάσιο της BMW στη Λειψία συνδέεται άμεσα με το σιδηροδρομικό δίκτυο.

Οι εγκαταστάσεις παραγωγής είναι διατεταγμένες γύρω από ένα κεντρικό συγκρότημα που φιλοξενεί τα τμήματα διοίκησης, υπηρεσιών και επικοινωνίας. Το κεντρικό κτίριο σχεδιάστηκε από τη διάσημη αρχιτέκτονα Zaha Hadid. Αυτό παρέχει εργονομική διασύνδεση των περιοχών παραγωγής και προβλέπει χώρους για συναντήσεις και επικοινωνία των εργαζομένων.

Το 2005, τιμήθηκε,  μεταξύ άλλων, με το Βραβείο Αρχιτεκτονικής της Πόλης της Λειψίας και με το διεθνούς κύρους Γερμανικό Βραβείο Αρχιτεκτονικής. Η παραγωγή της BMW Σειράς 3 sedan, ξεκίνησε την 1η Μαρτίου, και δύο χρόνια αργότερα ακολούθησε η ενσωμάτωση ενός ακόμα μοντέλου, με την παραγωγή της τρίθυρης έκδοσης της BMW Σειράς 1. Η BMW 1 Σειρά 1 Coupe κατασκευάζεται στη Λειψία από το Σεπτέμβριο του 2007, και το Δεκέμβριο του 2007 προστέθηκε η παραγωγή της BMW Σειράς 1 Cabrio. Χάρη στα ευέλικτα προγράμματα ωραρίων εργασίας και βαρδιών, μέχρι 700 οχήματα, ανάλογα με τη ζήτηση, παράγονται καθημερινά στο εργοστάσιο της Λειψίας. Αυτό γίνεται πραγματικότητα με τη “BMW Labour Formula” με την οποία μπορεί να επιτευχθεί ωφέλιμος χρόνος 60 – 140 ωρών την εβδομάδα, σε μία μονάδα παραγωγής. Έτσι, με πολύ μικρή επένδυση, είναι εφικτή η προσαρμογή στις όποιες αλλαγές του προγράμματος παραγωγής γίνονται και μάλιστα σχεδόν απροειδοποίητα.

Πάνω από 4.600 θέσεις εργασίας με τη BMW και τους εξωτερικούς προμηθευτές.

Το εργοστάσιο της BMW στη Λειψία είναι μία μονάδα παραγωγής που έχει στη διάθεσή της ολοκληρωμένο κέντρο προμήθειας εξαρτημάτων από εξωτερικούς προμηθευτές. Αυτό σημαίνει ότι εξαρτήματα από προμηθευτές και προ-συναρμολογημένα τμήματα για όλα τα μοντέλα που παράγονται εκεί αυτή φτάνουν στη γραμμή συναρμολόγησης γρήγορα και άμεσα. Μέχρι σήμερα, πάνω από 4.600 θέσεις εργασίας έχουν δημιουργηθεί συνολικά στις εγκαταστάσεις του εργοστασίου.
Κάθε μέρα, τα συστήματα μεταφορών/logistics διακινούν περίπου 10.000 m3 υλικών.

Πάνω από το 80% των εξαρτημάτων φτάνουν στη γραμμή συναρμολόγησης “just in time” – δηλαδή ακριβώς τη στιγμή που είναι απαραίτητα – και “just in sequence” – δηλαδή με τη σειρά συναρμολόγησης κάθε αυτοκινήτου. Τα πλαίσια και τα βαμμένα αμαξώματα περνούν μέσα από το κεντρικό κτίριο αρκετές φορές πάνω σε ειδικά κατασκευασμένους ιμάντες, συνολικού μήκους 600 μέτρων. Με αυτή τη φιλοσοφία, η BMW αποστασιοποιείται από την παραδοσιακή άποψη που ήθελε το διαχωρισμό της διοίκησης από την παραγωγή. 

Νέο τμήμα πρεσών με παραγωγή θυρών, καπό και πίσω πορτών για μία αποδοτική και περιβαλλοντικά συμβατή δομή παραγωγής.

Η σχεδόν ολοκληρωμένη προέκταση του εργοστασίου της Λειψίας θα συμβάλλει σε μία περαιτέρω αύξηση της απόδοσης παραγωγής και βελτιστοποίηση του εργασιακού κύκλου των logistics. Η παραγωγή θυρών, καπό και πίσω πορτών, που μέχρι πρότινος προέρχονταν κυρίως από άλλα εργοστάσια της BMW, μεταφέρεται σε ένα νέο τμήμα πρεσών με εκτεταμένη παραγωγή εξαρτημάτων, στο οποίο επενδύθηκαν συνολικά 100 εκατομμύρια Ευρώ. Λόγω της κατάργησης των δρομολογίων μεταφορών, τα οικολογικά πλεονεκτήματα της διαδικασίας παραγωγής

αυξάνονται περισσότερο. Τα αντίστοιχα εξαρτήματα της BMW X1 επίσης προέρχονται από τις νέες εγκαταστάσεις παραγωγής. Το νέο τμήμα πρεσών αποτελεί μία λογική προσθήκη στις υπάρχουσες παραγωγικές εγκαταστάσεις στη Λειψία, δημιουργώντας επιπλέον περίπου 100 θέσεις εργασίας στην περιοχή.

Υψηλά πρότυπα ποιότητας και περιβαλλοντικής συμβατότητας στο εργοστάσιο της BMW στη Λειψία.

Μία προηγμένη μονάδα παραγωγής στο εργοστάσιο της BMW στη Λειψία χρησιμοποιεί άκρως φιλικές προς το περιβάλλον διαδικασίες.  Για παράδειγμα, το βαφείο χρησιμοποιεί αποκλειστικά υδατοδιαλυτές βαφές και οικολογικά βερνίκια σε μορφή σκόνης. Το ολοκληρωμένο σύστημα ανάκτησης θερμότητας συντελεί στη διατήρηση πολύτιμων πόρων και σε μία εξαιρετικά οικονομική διαδικασία παραγωγής. 

Η διαχείριση ποιότητας παίζει επίσης ζωτικό ρόλο στη διαδικασία παραγωγής στο εργοστάσιο της Λειψίας. Τα υψηλά πρότυπα ποιότητας προϊόντων και υπηρεσιών είναι τα ίδια, όπως σε όλο το BMW Group. Τα κτίρια, οι τεχνικές εγκαταστάσεις και η εκπαίδευση του προσωπικού στοχεύουν την παραγωγή premium προϊόντων.

